CELEX: 32021R2195
Language: sl
Date: 2021-12-13 00:00:00
Title: Izvedbena uredba Sveta (EU) 2021/2195 z dne 13. decembra 2021 o izvajanju Uredbe (EU) 2020/1998 o omejevalnih ukrepih proti hudim kršitvam in zlorabam človekovih pravic

13.12.2021   
               
               
                  SL
               
               
                  Uradni list Evropske unije
               
               
                  LI 445/10
               
            
         IZVEDBENA UREDBA SVETA (EU) 2021/2195
         z dne 13. decembra 2021
         o izvajanju Uredbe (EU) 2020/1998 o omejevalnih ukrepih proti hudim kršitvam in zlorabam človekovih pravic
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) 2020/1998 z dne 7. decembra 2020 o omejevalnih ukrepih proti hudim kršitvam in zlorabam človekovih pravic (1) ter zlasti člena 14(1) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 7. decembra 2020 sprejel Uredbo (EU) 2020/1998.
                  
               
                     (2)
                  
                  
                     Unija in njene države članice so 8. decembra 2020 v izjavi visokega predstavnika v imenu Evropske unije v zvezi z globalnim sistemom sankcij EU na področju človekovih pravic ponovno potrdile svojo odločno zavezo spodbujanju in varstvu človekovih pravic po vsem svetu. Globalni sistem sankcij EU na področju človekovih pravic odraža odločenost Unije, da okrepi svojo vlogo pri odzivanju na hude kršitve in zlorabe človekovih pravic po svetu. Zagotovitev dejanskega uresničevanja človekovih pravic za vse je eden od strateških ciljev Unije. Spoštovanje človekovega dostojanstva, svobode, demokracije, enakosti, pravne države in spoštovanje človekovih pravic so temeljne vrednote Unije ter njene skupne zunanje in varnostne politike.
                  
               
                     (3)
                  
                  
                     Svet je 2. marca 2021 sprejel Sklep (SZVP) 2021/372 (2) in Izvedbeno uredbo (EU) 2021/371 (3), v katerih je na zadevne sezname uvrstil štiri ruske posameznike, vpletene v hude kršitve človekovih pravic v Rusiji, vključno s samovoljnimi aretacijami in pridržanji, pa tudi obsežno in sistematično represijo svobode mirnega zbiranja in združevanja ter svobode mnenja in izražanja.
                  
               
                     (4)
                  
                  
                     Svet je 22. marca 2021 sprejel Sklep (SZVP) 2021/481 (4) in Izvedbeno uredbo (EU) 2021/478 (5), v katerih je na zadevne sezname uvrstil 11 posameznikov in štiri subjekte, vpletene v hude kršitve človekovih pravic na Kitajskem, v Demokratični ljudski republiki Koreji (DLRK), Libiji, Eritreji, Južnem Sudanu in Rusiji, vključno z mučenjem, izvensodnimi uboji, prisilnimi izginotji ali sistematično uporabo prisilnega dela.
                  
               
                     (5)
                  
                  
                     Unija je še naprej zelo zaskrbljena zaradi hudih kršitev in zlorab v različnih delih sveta, kot so mučenje in drugo okrutno, nečloveško ali poniževalno ravnanje ali kaznovanje, izvensodni in samovoljni uboji in usmrtitve ter uboji in usmrtitve po hitrem postopku, ki jih je skupina Wagner Group, zasebni vojaški subjekt brez pravne osebnosti, ki ima bazo v Rusiji, zagrešila v Ukrajini, Siriji, Libiji, Srednjeafriški republiki, Sudanu in Mozambiku.
                  
               
                     (6)
                  
                  
                     Ob upoštevanju mednarodne razsežnosti in resnosti dejavnosti skupine Wagner Group ter njenega destabilizacijskega učinka v zadevnih državah Unija meni, da delovanje Wagner Group ogroža cilje skupne zunanje in varnostne politike iz člena 21 PEU, zlasti cilj utrjevanja in podpore demokracije, pravne države, človekovih pravic in načel mednarodnega prava v skladu s členom 21(2) PEU, točka (b).
                  
               
                     (7)
                  
                  
                     V zvezi s tem bi bilo treba na seznam fizičnih in pravnih oseb, subjektov in organov, za katere veljajo omejevalni ukrepi iz Priloge I k Uredbi (EU) 2020/1998, dodati tri osebe in en subjekt.
                  
               
                     (8)
                  
                  
                     Prilogo I k Uredbi (EU) 2020/1998 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga I k Uredbi (EU) 2020/1998 se spremeni, kot je določeno v Prilogi k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. decembra 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  UL L 410 I, 7.12.2020, str. 1.
         
            (2)  Sklep Sveta (SZVP) 2021/372 z dne 2. marca 2021 o spremembi Sklepa (SZVP) 2020/1999 o omejevalnih ukrepih proti hudim kršitvam in zlorabam človekovih pravic (UL L 71 I, 2.3.2021, str. 6).
         
            (3)  Izvedbena uredba Sveta (EU) 2021/371 z dne 2. marca 2021 o izvajanju Uredbe (EU) 2020/1998 o omejevalnih ukrepih proti hudim kršitvam in zlorabam človekovih pravic (UL L 71 I, 2.3.2021, str. 1).
         
            (4)  Sklep Sveta (SZVP) 2021/481 z dne 22. marca 2021 o spremembi Sklepa (SZVP) 2020/1999 o omejevalnih ukrepih proti hudim kršitvam in zlorabam človekovih pravic (UL L 99 I, 22.3.2021, str. 25).
         
            (5)  Izvedbena uredba Sveta (EU) 2021/478 z dne 22. marca 2021 o izvajanju Uredbe (EU) 2020/1998 o omejevalnih ukrepih proti hudim kršitvam in zlorabam človekovih pravic (UL L 99 I, 22.3.2021, str. 1).
      
      
         
            PRILOGA
            
               1.   
               Na seznam fizičnih oseb iz oddelka A („Fizične osebe“) iz Priloge I k Uredbi (EU) 2020/1998 se dodajo naslednji vnosi:
               
                            
                        
                        
                           Ime
                           (prečrkovanje v latinico)
                        
                        
                           Ime
                        
                        
                           Podatki za ugotavljanje istovetnosti
                        
                        
                           Razlogi za uvrstitev na seznam
                        
                        
                           Datum uvrstitve na seznam
                        
                     
                           „16.
                        
                        
                           Dimitriy (Dimitry, Dmitri, Dmitry) Valerievich UTKIN
                        
                        
                           Дмитрий Валерьевич Уткин
                           (v ruskem zapisu)
                        
                        
                           Položaj(i): ustanovitelj in poveljnik skupine Wagner Group
                           Čin: podpolkovnik (rezervist)
                           Vzdevek: Vagner, Wagner
                           Identifikacijska številka skupine Wagner Group: M-0209.
                           Datum rojstva: 1. 6. 1970 ali 11. 6. 1970.
                           Kraj rojstva: Asbest, Sverdlovsk Oblast, ZSSR (zdaj Ruska federacija)
                           Državljanstvo: rusko
                           Naslov: Pskov, Ruska federacija.
                           Spol: moški
                        
                        
                           Dimitri Utkin, nekdanji častnik ruske vojaške obveščevalne službe (GRU), je ustanovitelj skupine Wagner Group in je odgovoren za usklajevanje in načrtovanje operacij za napotitev plačancev skupine Wagner Group v različne države.
                           Kot poveljnik v okviru skupine Wagner Group je odgovoren za hude zlorabe človekovih pravic, ki jih je zagrešila skupina ter ki vključujejo mučenje ter izvensodne in samovoljne uboje in usmrtitve ter uboje in usmrtitve po hitrem postopku.
                           To vključuje mučenje sirskega dezerterja do smrti s strani štirih članov Wagner Group junija 2017 v provinci Homs v Siriji. Po navedbah nekdanjega člana skupine Wagner Group je Dimitriy Utkin osebno odredil mučenje dezerterja do smrti in snemanje tega dejanja.
                        
                        
                           13.12.2021
                        
                     
                           17.
                        
                        
                           Stanislav Evgenievitch DYCHKO
                        
                        
                           Станислав Евгеньевич Дычко
                           (v ruskem zapisu)
                        
                        
                           Položaj(i): plačanec skupine Wagner Group
                           Datum rojstva: 1990
                           Državljanstvo: rusko
                           Spol: moški
                        
                        
                           Stanislav Dychko, nekdanji uslužbenec policije v Stavropolu, je plačanec skupine Wagner Group.
                           Skupaj s tremi drugimi plačanci skupine Wagner Group je sodeloval pri mučenju sirskega dezerterja do smrti junija 2017 v provinci Homs v Siriji.
                           Zato je odgovoren za hude zlorabe človekovih pravic v Siriji.
                        
                        
                           13.12.2021
                        
                     
                           18.
                        
                        
                           Valery (Valeriy) Nikolaevich ZAKHAROV
                        
                        
                           Валерий Николаевич Захаров
                           (v ruskem zapisu)
                        
                        
                           Položaj(i): varnostni svetovalec predsednika Srednjeafriške republike.
                           Identifikacijska številka skupine Wagner Group: M-5658.
                           Datum rojstva: 12. 1. 1970.
                           Kraj rojstva: Sasovo, ZSSR (zdaj Ruska federacija).
                           Državljanstvo: rusko
                           Spol: moški
                        
                        
                           Valery Zakharov, nekdanji član ruskega Odbora državne varnosti (FSB), je varnostni svetovalec predsednika Srednjeafriške republike. Je ključna oseba v strukturi poveljevanja skupine Wagner Group in je tesno povezan z ruskimi oblastmi.
                           Glede na njegov vpliven položaj v Srednjeafriški republiki in vodilno vlogo v okviru skupine Wagner Group je odgovoren za hude zlorabe človekovih pravic, ki jih je zagrešila skupina Wagner Group v Srednjeafriški republiki ter vključujejo izvensodne in samovoljne uboje in usmrtitve ter uboje in usmrtitve po hitrem postopku.
                           To vključuje umor treh ruskih novinarjev leta 2018, za varnost katerih je bil odgovoren Valery Zakharov.
                        
                        
                           13.12.2021“
                        
                     
            
               2.   
               Na seznam pravnih oseb, subjektov in organov iz oddelka B („Pravne osebe, subjekti in organi“) iz Priloge I k Uredbi (EU) 2020/1998 se doda naslednji vnos:
               
                            
                        
                        
                           Ime
                           (prečrkovanje v latinico)
                        
                        
                           Ime
                        
                        
                           Podatki za ugotavljanje istovetnosti
                        
                        
                           Razlogi za uvrstitev na seznam
                        
                        
                           Datum uvrstitve na seznam
                        
                     
                           „5.
                        
                        
                           Wagner Group, tudi Vagner Group
                        
                        
                           Группа Вагнера
                           (v ruskem zapisu)
                        
                        
                            
                        
                        
                           Skupina Wagner Group je zasebni vojaški subjekt brez pravne osebnosti, ki ima bazo v Rusiji, ki je bil ustanovljen leta 2014 kot naslednik organizacije Slovanskega korpusa. Vodi jo Dimitri Utkin, financira pa Yevgeny Prigozhin. Skupina Wagner Group financira in izvaja svoje operacije z ustanavljanjem lokalnih subjektov in ob podpori lokalnih oblasti.
                           Skupina Wagner Group je odgovorna za hude zlorabe človekovih pravic v Ukrajini, Siriji, Libiji, Srednjeafriški republiki, Sudanu in Mozambiku, med njimi pa so mučenje, izvensodni in samovoljni uboji in usmrtitve ter uboji in usmrtitve po hitrem postopku.
                        
                        
                           13.12.2021“